proxectonos/corpus_dominio_legal_administrativo_tmp huggingface dataset:
27/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 199/2012

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S. nova saída subestación Sigüeiro e enlace con L. M. T. SCY-822. Situación: Concellos de Oroso e Trazo. Características Técnicas: Liña eléctrica de media tensión subterránea nova saída Subestación Sigüeiro, a 20 kV., cunha lonxitude de 0,650 km., coa orixe na Subestación Sigüeiro (Expte.: 468/05), condutor tipo RHZ1.-2OL(S)-12/20 kV.3(1x240) Al., e final en apoio proxectado baixo a L. M. T. A. existente denominada actualmente SCY-804. Liña eléctrica de media tensión aérea reforzo antiga SIG-804, a 20 KV., cunha lonxitude de 0,011 km., coa orixe en apoio proxectado baixo a L. M. T. A. existente, condutor tipo LA-56/54,6 mm2., e final en apoio n°88 existente. Liña eléctrica de media tensión subterránea enlace SIG-804 e SCY-822, a 20 kV., cunha lonxitude de 1,612 km., coa orixe en apoio proxectado baixo a L. M. T. A. existente (actual SCY-804), entre C. T. Pedrouzo-Trazo (expediente 52.772) e o C. T. Breixo (expediente 32.237), condutor tipo RHZ1.-2OL-12/20 kV.3(1x240) Al., e final e apoio proxectado en substitución do existente n°72 da L. M. T. A. existente (SCY-822), entre a derivada ao C. T. Rego do Gato (expediente 51.165) e o C. T. Gonselle (expediente 51.580). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 6 de novembro de 2012 Susana Vázquez Romero Xefa territorial da Coruña
27/11/2012 | Administración LocalMunicipal
Camariñas
Delegación da Alcaldía o día 20 de novembro de 2012

Por ausentarme da Alcaldía o día 20 de novembro de 2012 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 20 de novembro de 2012 na 1° tenente de alcalde, Dna. Gavin Ulpiano Laquente White. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 19 de novembro de 2012 O Alcalde, Asdo.: Manuel Valeriano Alonso de León.
27/11/2012 | Administración LocalMunicipal
Sada
Servizos Económicos
Conta xeral do presuposto de 2011

Formulada e rendida a Conta Xeral do Presuposto desta entidade correspondente ao exercicio de 2011, integrada polas contas e estados a que fai referencia o artigo 209 do Texto refundido da Lei reguladora das facendas locais, aprobada por Real decreto lexislativo 2/2004, de 5 de marzo, e informada pola Comisión Especial de Contas, expónse ao público, cos documentos que a xustifican, na Intervención deste Concello, polo espacio de quince días hábiles, que comezarán a contar a partir do seguinte ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 212.3 do citado texto legal. Sada, 13 de novembro de 2012 O alcalde Ernesto Anido Varela
27/11/2012 | Administración LocalMunicipal
Laxe
Aprobación provisional da imposición da ordenanza fiscal reguladora do prezo público pola prestación dos servicios no Museo do Mar de Laxe

O concello pleno en sesión celebrada o 9 de novembro de 2012 aprobou provisoriamente a imposición da ordenanza fiscal reguladora do prezo público pola prestación dos servicios no Museo do Mar de Laxe. En cumprimento do disposto no artigo 17.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das Facendas Locais, exponse ao público na secretaría-intervención deste concello o correspondente expediente durante o prazo de trinta días hábiles, contados dende o seguinte ao da publicación do presente anuncio no Boletín Oficial da Provincia, con obxecto de que poidan presentarse reclamacións e suxerencias polos interesados. De non se presentaren reclamacións, entenderase elevado a definitivo o acordo de aprobación provisional, consonte co disposto no artigo 17.3 do devandito Real decreto lexislativo. Laxe, 20 de novembro de 2012 O alcalde Antonio Carracedo Sacedón
27/11/2012 | Administración LocalMunicipal
Teo
Anuncio de apertura do procedemento para a concesión dos columbarios do cemiterio municipal de Teo

Aprobado por Decreto de Alcaldía de data 16 de novembro de 2012 o Prego de condicións da concesión de columbarios do cemiterio municipal de Teo, que rexerán o procedemento para a adxudicación dos mesmos, exponse ao público na sede do Concello o citado Prego de condicións, xunto co proxecto que servirá de base á concesión, a efectos de reclamacións, durante o prazo 30 días hábiles, a contar dende o seguinte ao da publicación deste anuncio no BOP, de acordo co previsto no artigo 87 do R. D. 1372/1986, de 13 de xuño, polo que se aproba o Regulamento de bens das entidades locais e art.96.3 da Lei 33/2003, de 3 de novembro, de patrimonio das Administracións Públicas. Se dentro de tal prazo se producisen reclamacións, estas non suspenderán o prazo para a presentación de solicitudes, e serán resoltas pola órgano competente. Simultaneamente, de acordo coa normativa citada, anúnciase a apertura do procedemento de referencia, dispoñendo os que estean interesados e cumpran as condicións e requisitos fixados no prego de condicións, dun prazo de 30 días hábiles, a contar dende o seguinte ao da publicación deste anuncio no BOP, para presentar as solicitudes de participación axustándose ao modelo que figura no prego. O prego de condicións publicarase na páxina web (www.concellodeteo.com) e no taboleiro de anuncios do concello de Teo durante o citado prazo. De acordo co previsto no prego de condicións faise constar o seguinte: Organismo: concello de Teo. Dependencia: Secretaría, onde poderá obter copia do prego de condicións e demais documentos que integran o expediente. O obxecto do procedemento é a adxudicación, en réxime de concesión administrativa demanial, dos 105 columbarios do cemiterio municipal de Teo.75 anos, de acordo co previsto no Regulamento do cemiterio municipal de Teo. Provisional: non se esixe. Definitiva: 6,28 € Concello de Teo. Travesía da Ramallosa nº 38, Teo (A Coruña). Teléfono: 981815700 Fax: 981809401 Web: www.concellodeteo.com a) Presentación de solicitudes: de luns a venres, de 8 a 14 horas, e os sábados, de 9 a 13 horas, durante o prazo de 30 días hábiles, contado a partir do seguinte ao da publicación deste anuncio no BOP. Se o último día do prazo coincidise en sábado ou inhábil, entenderase prorrogado ao primeiro día hábil seguinte. b) Documentación a presentar: modelo de solicitude segundo prego de condicións e restante documentación sinalada no mesmo. c) Lugar de presentación: Rexistro Xeral do Concello de Teo. De conformidade coa ordenanza fiscal reguladora da taxa por prestación de servizos funerarios, a tarifa é de 450,00 € por 75 anos. Teo, 16 de novembro de 2012 O alcalde Martiño Noriega Sánchez
27/11/2012 | Administración LocalMunicipal
Ames
Anuncio de licitación do servizo Amessan

a) Organismo: Concello de Ames b) Dependencia que tramita o expediente: servizo de contratación a) É a contratación do servizo de realización de actividades de prevención, promoción da saúde e dinamización de persoas maiores do Concello de Ames (programa AMESSAN) b) División por lotes e número: Non c) Lugar de execución: Concello de Ames. d) Prazo de execución: Terá unha duración inicial 2 tempadas, prorrogables expresamente por períodos dunha tempada, por mutuo acordo das partes, ata un máximo de catro tempadas (incluído período inicial e prórrogas). a) Tramitación: Urxente. b) Procedemento: aberto. c) Forma: varios criterios de adxudicación. Prezo unitario hora: 29,04.- Euros (ive 21% incluído). Valor estimado do contrato: 129.600.- Euros (artigo 88 TRLCSP) 5.- Garantía provisional: Non se esixe a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981883925 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 8 días naturais contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames 2. Domicilio: Praza do Concello s/n-Bertamiráns.3. Localidade e código postal: Ames (A Coruña) 15.220 c) Admisión de variantes (concurso): non se admiten. a) Entidade: Concello. b) Domicilio: Praza do Concello s/n – Bertamiráns c) Localidade: Ames. d) Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. Importe máximo: 1500.- € 10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames, 19 de novembro de 2012.- O alcalde,- Asdo: Santiago V. Amor Barreiro,-
27/11/2012 | Administración LocalMunicipal
Tordoia
Aprobación inicial da Ordenanza Fiscal nº 10 Reguladora da taxa polo suministro de auga potable e servicios complementarios

O Pleno deste Concello, na sesión ordinaria que tivo lugar o 25.10.2012, acordou aprobar provisionalmente a modificación da Ordenanza fiscal nº 10 Reguladora da taxa polo suministro de auga potable e servicios complementarios no seu artigo 7 en relación ao IPC. De conformidade co disposto co artigo 49 da Lei 7/85 reguladora das bases de réxime local e o artigo 17 do RDL 2/2004, polo que se aproba o texto refundido da Lei reguladora das Facendas Locais, o presente acordo quedará exposto ao público durante trinta días, a partir do día seguinte ao da súa publicación no Boletín Oficial da Provincia (BOP) Durante este prazo os interesados poderán examinar o expediente e presentar as reclamacións que estimen oportunas. Se non se presentasen reclamacións a modificación da ordenanza fiscal entenderase definitivamente aprobada. Tordoia, 12 de novembro de 2012 O alcalde Antonio Pereiro Liñares
27/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30676. Recuperación e posta en valor do entorno dun muiño e río

Concello de Arteixo, con DNI P1500500B, solicita de Augas de Galicia a autorización de obras no lugar de Avda. Arsenio Iglesias a O Rañal, parroquia de Arteixo (Santiago), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30676 As obras solicitadas consisten na execución do proxecto de “Recuperación y puesta en valor del entorno molino y río Bolaños” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 15 de novembro de 2012 O xefe do Servizo Territorial Antonio López Grueiro
27/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28830 Comunidade de Usuarios de Augas Bas Concello de Carballo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 12 de novembro de 2012 e como resultado do expediente incoado ó efecto, outorgóuselle á Comunidade de Usuarios de Augas Bas, unha concesión de 6 570 m3 anuais de auga, procedente do manancial Fonte de Pereira, no lugar de Bas, Goiáns, no concello de Carballo (A Coruña), con destino a uso doméstico. Número Expte.: DH. A15.28830 Santiago de Compostela, 12 de novembro de 2012 A xefa do Servizo de Tramitación Técnico-Administrativa Luisa Francisca Minta Kempa
27/11/2012 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial do cadro de persoal e relación de postos de traballo 2013

Na sesión plenaria celebrada o día 23/11/2012, a Corporación Provincial acordou aprobar inicialmente o Cadro de Persoal e a Relación de Postos de Traballo do ano 2013. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincial, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, o Cadro de Persoal e a Relación de Postos de Traballo do ano 2012 entenderanse definitivamente aprobados, de conformidade co disposto no art.126 do R. D. Lexislativo 781/1986, polo que se aproba o Texto Refundido das disposicións legais vixentes do Réxime Local. A Coruña, 23 de novembro de 2012 O Presidente O Secretario Diego Calvo Pouso José Luis Almau Supervía
27/11/2012 | Administración LocalMunicipal
Santiago de Compostela
Sección Municipal de Contratación
Licitación da xestión do servizo da escola infantil municipal de Salgueiriños

OBXECTO DO CONTRATO: Xestión do Servizo da Escola Infantíl municipal de Salgueiriños. REFERENCIA DO EXPEDIENTE: CON/39/2012. TIPO DE LICITACIÓN: O Concello aboará ó concesionario un canon máximo anual de 298.983’82 euros, importe sobre o cal os licitadores ofertarán á baixa. euros. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 15 de novembro de 2012. O ALCALDE, Asdo.: Ángel Currás Fernández
27/11/2012 | Administración LocalMunicipal
Outes
Licitación adxudicación contrato administrativo subministración de camión recolector de residuos sólidos urbanos

O Concello de Outes convoca licitación pública para adxudicar o seguinte contrato administrativo: 1. Entidade adxudicadora: Concello de Outes. a) Descrición: subministración de camión recolector de residuos sólidos urbanos. b) Lugar: municipio de Outes. c) Prazo de execución: 3 meses. a) Tramitación: urxente. b) Procedemento: aberto con multiplicidade de criterios.4. Orzamento base de licitación: 112.385,00 € máis 23.600,85 de IVE, en total, 135.985,85 €. 5. Garantía provisoria: non se esixe. Casa do Concello, Rúa da Vila nº 1, 15230-Outes. Tfno.: 981 850 003. Fax: 981 850 387. Correo electrónico: correo@outes. dicoruna. es. A data límite de obtención de información é ata o décimo día seguinte ao da publicación deste anuncio no DOG e no BOP da Coruña.7. Requisitos do contratista: a solvencia económica e financeira xustifícanse por calquera dos medios que prevén os artigos 75 e 77 da LCSP. Esíxese compromiso de adscribir á execución os medios persoais ou materiais suficientes consonte o artigo 64.2 do LCSP. a) Prazo de presentación: quince días naturais contados des que se publique este anuncio no DOG e no BOP da Coruña. b) Documentación: a do epígrafe III.3 do prego de cláusulas administrativas. c) Lugar: rexistro xeral do Concello de Outes. d) Prazo de mantemento da oferta: tres meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 13:00 h., na Casa do Concello de Outes. Outes, 20 de novembro de 2012. O ALCALDE, Carlos E. López Crespo
27/11/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos nº 6/2012

Na sesión plenaria celebrada o día 23 de novembro de 2012 a Corporación provincial acordou aprobar inicialmente o Expediente de modificación de créditos nº 6/2012. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, ó expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 23 de novembro de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía
27/11/2012 | Administración LocalMunicipal
Ribeira
Aprobación da lista de admitidos e excluidos para unha praza de técnico de administración xeral

Visto o expediente que se tramita para cubrir (1) unha praza de Técnico de Adminsitración Xeral addscrito ao departamento de urbanismo, a través do proceso de oposición libre, segundo as Bases Xerais que han de rexer os procesos selectivos correspondentes á oferta de emprego público 2.010 aprobadas por Resolución de alcaldía de data de 13 de xullo de 2.010 e publicadas no BOP de data 2. de agosto de 2.012 e as Bases Específicas que foron aprobadas por Resolución da Alcaldía de data 3 de agosto de 2.012, e publicadas no Boletín Oficial da Provincia da Coruña nº 156 de data 17 de agosto de 2.012, anunciándose a convocatoria no Boletín Oficial do Estado en data de 27 de agosto de 2.012 nº 205. Rematado o prazo regulamentario de presentación de solicitudes e logo de examinadas, e de conformidade coa Base 3ª, esta Alcaldía, en uso das facultades que lle están conferidas, RESOLVE: Primeiro.- Aproba-la lista definitiva dos aspirantes admitidos no proceso selectivo antes referido, do xeito seguinte: A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- Designar o tribunal cualificador que estará composto polos seguintes membros. Presidente. Titular: D. Fermin Ignacio Henry Alexander D'almeida Vilches, Letrado-Asesor xurídico do Concello de Cambados, Suplente: D. José Manuel González García, Secretario do Concello de Porto do Son. Vogais: Titular: D. Alberto Fuentes Losada, Secretario do Concello de Cambados. Suplente: D Xaquín Monteagudo Romero, Secretario do Concello de Outes. Titular: D. Manuel Vicente Novo Lijó; Tesoureiro do Concello de Riveira. Suplente: D. Jesús Tallón García, Secretario de O Barco. Titular: D. Severino Abalo Chouza, Técnico de Aministración Xeral do Concello de Boiro. Suplente: D. Josefa Campaña Carballo, Técnico de Aministración Xeral do Concello de Boiro. Secretario: Titular: Dna. Angela Mª Viqueira Allo, Secretaria do Concello de Riveira. Suplente: Dna Raquel B. Bahillo Varela, Secretario do Concello de Boiro. Terceiro.- Convocar a tódolos membros do tribunal para a celebración da primeira proba que terá lugar o mércores 28 de novembro de 2.012, ás 16:30 horas na Casa do Concello. Cuarto.- A lista definitiva de admitidos poderá consultarse na páxina web do Concello de Riveira (www.riveira.es), e estará así mesmo exposta no Taboleiro de Anuncios da Casa Consistorial e publicada no Boletín Oficial da Provincia de A Coruña a efectos de subsanación de erros ou de presentación de reclamacións, concedéndose a este fin un prazo de dez días hábiles contados dende o seguinte á súa publicación no boletín oficial. Riveira, 19 de novembro de 2012. O alcalde Dou fe, a secretaria xeral Manuel Ruiz Rivas Ángela Mª Viqueira Allo
27/11/2012 | Administración LocalMunicipal
Culleredo
Urbanismo
Reforma de explotación porcina

GINA LORENA BAMONDE GONZALEZ CARRATO Y OTROS, S. C. solicitou unha licenza municipal para a reforma dunha explotación porcina para a súa adaptación ao benestar animal, situada no lugar de Quintán, Vinxeira Pequena, parroquia de Celas. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 12 de novembro de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
27/11/2012 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Aprobación inicial Regulamento da identidade visual da Deputación Provincial da Coruña

O Pleno da Deputación Provincial de A Coruña, en sesión ordinaria que celebrou o vintetrés de novembro de dous mil doce, adoptou o acordo de aprobar inicialmente o Regulamento de Actualización da Identidade Visual da Deputación Provincial de A Coruña. En cumprimento do disposto no artigo 49 b) da Lei 7/1985 do 2 de abril, Reguladora das bases de réxime local, sometese o expediente a exposición pública por prazo de trinta días hábiles, contados a partir da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ou suxerencias que consideren oportunas. No caso de que que non se presentaran reclamacións, o acordo ata entón provisional, elevarase automáticamente a definitivo, sen necesidade de novo acordo e procederase á publicación do texto do regulamento a efectos da súa entrada en vigor. A Coruña, a 23 de novembro de 2012 O PRESIDENTE, O SECRETARIO, Diego Calvo Pouso José Luis Almau Supervía
27/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 13 de novembro de 2012 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Betanzos (Nº Expte.: IN407A 2012/205-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: VEGO SUPERMERCADOS, S. A. - Enderezo Social: GAMBRINUS, 9-11, POL. A GRELA, 15008 A CORUÑA. - Denominación: LMT SOTERRADA, CS E CT DE 400 KVA. - Situación: AVDA. JUAN GARCIA NAVEIRA, URB. PASATEMPOS, BETANZOS. - Descricións Técnicas: LMT SOTERRADA DE 8 M EN CABLE RHZ1-2 OL-12/20 KV 3(1*240 AL.), CT E CS EN CASETA PREFABRICADA DE FORMIGON, TRANSFORMADOR DE 400 KVA, RELACIÓN 15-20/0,42 KV. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á recepción desta comunicación, tal como establece o art.71 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Así mesmo, e durante o mencionado prazo, tamén se poderá examinar o proxecto da instalación. A Coruña, 13 de novembro de 2012 A xefa territorial Susana Vazquez Romero
29/11/2012 | Administración LocalMunicipal
Boiro
Baixas oficio padrón habitantes

Á vista das resolucións da Alcaldía polas que se ordena, de acordo co disposto no artigo 72 do Regulamento de poboación demarcación territorial das entidades locais, incoar expediente de baixa de oficio no Padrón municipal de habitantes ás persoas abaixo relacionadas por incumprimento da lexislación vixente, ó figurar empadroados/as incumprindo os requisitos establecidos no art.54 do Regulamento citado. Non sendo posible practicar a notificación persoal, ábrese un prazo de 15 días – a contar dende o seguinte ó da publicación deste edicto no BOP- para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolles saber que finalizado o dito prazo, continuaranse os trámites relativos á baixa de oficio. Boiro, 20 de novembro de 2012 O alcalde, Asdo. Juan José Dieste Ortigueira.
29/11/2012 | Administración LocalMunicipal
Trazo
Notificación procedimiento abreviado 221/2012

Vista a presentación de recurso contencioso-administrativo número 221/2012 no Xulgado do Contencioso-Administrativo número 1 de A Coruña, interposto por Dona Maria Allende Arresa Bellver contra Decreto de data 26/03/2012. En cumprimento do establecido nos artigos 48 e 49 da Lei 29/1998, do 13 de xullo, reguladora da xurisdicción contencioso-administrativa, e de conformidade coas competencias conferidas no artigo 21.1 k) da Lei 7/1985, do 2 de abril, reguladora das bases de réxime local, 1º Cumprimentar o indicado no escrito do Xulgado Contencioso-Administrativo número 1 de A Coruña, en relación co recurso número 0000221/2012, así como remitir o expediente administrativo a dito Xulgado.2º Notificar a presente resolución no prazo de cinco días contados a partir da data da súa adopción a cantos aparezan como interesados no expediente, emprazándoos para que poidan persoarse no prazo de nove días. De non ter coñecemento de psibles interesados, interesarase anuncio no BOP e no taboleiro de edictos do Concello, co obxecto de emprazar a todas aquelas persoas físicas e xurídicas das que poidan derivar dereitos da resolución impugnada e a quenes tiveran interés directo no mantemento da mesma para que comparezan e se persoen en autos ante a referida sala no prazo de nove días seguintes á publicación deste anuncio.3º Que o Concello de Trazo se persoe en dito recurso e se opoña ó mesmo.4º Designar letrados defensores do Concello de Trazo neste recurso, indistintamente a Dona Pilar Amalia Ginestet De Valles e Dona Esther Beatriz El Hani Rab e procurador a Don Cristian Joel Chedadi Dañobeitia. Trazo, 21 de novembro de 2012. O Alcalde, José Dafonte Varela
29/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 505/2005

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: Anexo I recuamento L. M. T. A. polígono industrial do Tambre. Situación: Concello de Santiago de Compostela. Características Técnicas: Fusión dos centros de transformación Polígono Tambre 1 e 2 (expediente 30.623) nun único centro de transformación prefabricado Polígono Tambre 2 de manobra interior, no cal instalaranse dúas celas de liña telecontroladas e dúas de protección de transformadores, así como un transformador de potencia de 400 kVA e outro de 630 kVA, ambos con relación de transformación 20/0,4-0,23 kV, a ubicar en zona axardinada no polígono do Tambre na confluencia da vía da Cierva coa vía Novel, no concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 6 de novembro de 2012. Susana Vázquez Romero Xefa territorial da Coruña
29/11/2012 | Administración LocalMunicipal
Boiro
Padrón habitantes (baixa menor idade)

Conforme ó procedemento do art.72 do Regulamento de poboación e demarcación territorial das Entidades Locais, estanse a tramitar os expedientes de baixa de oficio no Padrón Municipal de Habitantes das persoas menores de idade que se indican a continuación: Non sendo posible practicar a notificación ós/as interesados/as, procede, de conformidade co previsto no art.59.5 e 61 da Lei 30/1992, de 26 de novembro do Réxime xurídico das administracións públicas e do procedemento administrativo común, a publicación deste anuncio co fin de que no prazo de quince días, contados dende o seguinte á súa publicación, os/as representantes dos/as interesados/as poidan presentar ante esta Alcaldía as alegacións que estimen pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. Boiro, 20 de novembro de 2012 O alcalde, Asdo. Juan José Dieste Ortigueira.
29/11/2012 | Administración LocalMunicipal
Aranga
Secretaría - Intervención
Aprobación provisional da ordenanza fiscal n.º 17 reguladora da taxa polo aproveitamento especial do dominio público local de empresas explotadoras de servizos de suministro de interese xeral

O Pleno Municipal, na sesión que se realizou o día 21 de novembro de 2012 adoptou o acordo de imposición e ordenación provisional da Ordenanza Fiscal nº 17 reguladora da taxa polo aproveitamento especial do dominio público local a favor das empresas explotadoras de suministros de interese xeral. Exponse ao público o presente acordo durante o prazo de trinta días, que se contarán a partir do seguinte á inserción deste anuncio no BOP, dentro do cal os interesados poderán examinar os expedientes na Secretaría-Intervención, e presentar as reclamacións ou as suxestións que estimen oportunas. De non presentarse reclamacións durante o dito prazo, o acordo provisional quedará elevado a definitivo automaticamente. Aranga, 22 de novembro de 2012 O ALCALDE Asdo./Alberto Platas Álvarez
29/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2012/130

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: U. D. E. S. A. Enderezo Social: r/ Jose Angel Valente, n° 17-local 62-Santiago Denominación: Mellora de electrificación en Prevediños Situación: Touro Características Técnicas: Proxectase a mellora da distribución eléctrica mediante a execución dun novo Centro de Transformación e Seccionamento a ubicar no núcleo de Insua, alimentado mediante unha Liña de Media Tensión Subterránea en triple circuito cunha lonxitude total de 57,5 m e un triple Paso Aéreo Subterráneo no apoio n° 18 da L. M. T. Prevediños-Vilar (Exp.2011/197). No C. T. S. Insua ubicarans tres celas de protección de tiña, unha para entrada e outra para saída de lila da L. M. T. existente Prevediños-Vilar (Exp.2011/197) e outra para a saida da derivación Sanguiñedo (Exp.2001/402). Executarase tamén a reforma da Rede Aérea de Baixa Tensión (Exp.7964-2) que alimenta os núcleos de Quintás e Insua. Estos núcleos pasarán a ser alimentados desde o novo C. T. a ubicar no núcleo de Insua (deslastrándolos de esta maneira do C. T. Prevediños (Exp.2001/399) aproveitando o trazado de la R. B. T. existente, pero mellorando o ramal de inicio desde o citado C. T. Insua, reemplazando ao condutor existente por condutor RZ 3x95+54,6 mm2 nunha lonxitud de 536,9 m e reforzando dos apoios existentes. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2º andar, 15071-A Coruña, no prazo de vinte días, a partir da última publicación. A Coruña, 08 de novembro de 2012 A xefa territorial Susana Vázquez Romero
29/11/2012 | Administración LocalMunicipal
A Baña
Padrón auga 3.º trimestre

Elaborado pola empresa concesionaria dos servizos o padrón fiscal da taxa por servizos de subministración de auga, correspondente ao 3º trimestre de 2012, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 31 de decembro de 2012. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A Baña, 22 de novembro do 2012. O Alcalde, José Andrés García Cardeso
29/11/2012 | Administración LocalMunicipal
Carral
Licenza

Logo de solicitarse desta Alcaldia, por Dona Elena Luiza Zamarro Galin en representación de EUROPEAN MINKFARM ROOIJAKKERS, licenza municipal para a CONSTRUCION DE NAVES AGRICOLAS PARA AMPLIACION EXPLOTACION DE CRIA DE VISÓNS, que se emprazará no lugar de Monte Xalo, Santo Estevo de Paleo, Carral, cumprindo o disposto polo Artigo 8.3 do Decreto 133/2008, do 12 de xuño, de Avaliación de Incidencia Ambiental, sométese a información púbrica, por período de vinte días, a fin de que durante o mesmo -que comenzará a contarse dende o día seguinte ó dá inserción do presente edicto no DOG- poidan as persoas que dalgún xeito se consideren afectadas pola actividade que se pretende instalar, examinarse o expediente, na Secretaría deste Concello, e realizar por escrito as reclamacións ou observacións que estimen oportunas. Carral, 8 de novembro de 2012.- O Alcalde José Luís Fernández Mouriño.-
29/11/2012 | Administración LocalMunicipal
A Capela
Orzamento municipal 2013

Unha vez aprobado inicialmente polo Pleno deste Concello, na sesión extraordinaria celebrada o día 27 de novembro de 2012, o orzamento municipal para o exercicio económico 2013, a relación de postos de traballo e as bases de execución deste; en cumprimento do disposto no artigo 169.1 do Real decreto lexislativo 2/2004, do 5 de marzo, que aproba o texto refundido da Lei de facendas locais, e as disposicións concordantes vixentes; expónse ó público na Secretaría deste Concello polo prazo de 15 días –que comenzarán a contarse dende o seguinte ao da publicación do presente anuncio no BOP- co fin de que durante el poidan examinalo e formular as reclamacións que estimen oportunas, que deberán ser dirixidas ao alcalde. A Capela, 27 de novembro de 2012 O alcalde, Manuel Meizoso López
29/11/2012 | Administración LocalMunicipal
Fisterra
Normativa urbanística

Aprobado definitivamente pola Xunta de Goberno Local en sesión do día 19/10/2012, o Estudo de Detalle redactado polo Arquitecto Pablo Santiberi Aguado a nome de Rosa María Díaz Santamaría sobre definición de aliñacions e rasantes dun solar na rúa Fonte Vella da Vila de Fisterra, faise publico o seu contido xunto cos planos que constan unidos á presente e a efectos do previsto nas disposicións legais.- Fisterra, 14 de novembro de 2012 O alcalde José Manuel Traba Fernández.-
29/11/2012 | Administración LocalMunicipal
Carballo
Transferencia de crédito 27/2012

O Pleno da Corporación, na sesión celebrada o 26 de novembro de 2012, aprobou con carácter provisional o expediente de transferencia de crédito 27/2012 do presuposto en vigor, cuxo literal é: Primeiro.- Aprobar o expediente de transferencia de crédito 27/2012 Segundo.- Expoñer ó público o acordo de aprobación inicial mediante anuncio no Boletín Oficial da Provincia por prazo de 15 días hábiles, durante os cales, os interesados poderán presentar as reclamacións que estimen convenientes ante o Pleno. No caso de que non se presentaran reclamacións durante o período de exposición pública, considerarase definitivamente aprobada a Transferencia de Crédito Exp.27/2012, e entrará en vigor unha vez cumprido o disposto no artigo 169 do Texto Refundido da Lei Reguladora das Facendas Locais. Carballo, 27 de novembro de 2012 O Alcalde Evencio Ferrero Rodríguez
29/11/2012 | Administración LocalMunicipal
Culleredo
Urbanismo
Instalación e apertura dun garaxe de uso comunitario para asociación deportiva

Moto Club Coruña – Escudería Centollo solicitou unha licenza municipal para a instalación e apertura dun local situado na rúa Amparo López Jean números 2 ao 10 (baixo) da parroquia de Rutis que se destina a garaxe de uso comunitario para asociación deportiva. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 22 de novembro de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
29/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 193/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: Adecuación L. M. T., C. T. Infesta I. Situación: Concello de Betanzos. Características Técnicas: Reforma da liña de media tensión aérea (L. M. T. A.), tramo entre a derivada ao C. R. Arxentina (expediente 50.876) e a derivada a C. T. particular CIA Española de Viños S. A., a 15/20 kV., coa orixe no apoio n° 12 existente, e final no apoio n° 14 existente e unha lonxitude de 0,100 km., consistente na substitución do condutor existente por outro do mesmo tipo LA 110/116,2 mm 2, e instalación dun novo apoio n° 13 en substitución do existente. Liña de media tensión soterrada (L. M. T. S.) a C. T. Infesta 1, a 15/20 KV., cunha lonxitude de 0,029 km, en condutor tipo RHZ1-20L-12/20 kV., 3(1x240 mm 2 Al), coa orixe no paso aéreo-soterrado a realizar no apoio n° 13 proxectado da liña de media tensión aérea (L. M. T. A.), tramo entre a derivada ao C. R. Arxentina (Expediente 50.876), e a derivada a C. T. particular CIA Española de Vinos, S. A,., e final no CT. Infesta I a reformar (expediente 26.620). Reforma Centro de transformación (C. T.) non prefabricado Infesta I (expediente 26.620), coa instalación dun compacto de manobra exterior 2L+1 P cun transformador de potencia de 250 kVA., e unha relación de transformación de 15/0,40-0,23 kV, e reparación da caseta de obra civil existente, así como eliminación do paso aéreo-soterrado existente na fachada da caseta, correspondente a liña de media tensión soterrada que alimenta ao C. S. Cascas s/n (expediente IN407A 2008/589), conectándose dita liña a unha das saídas do novo C. T. compacto a instalar. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 7 de novembro de 2012 Susana Vázquez Romero Xefa territorial da Coruña
29/11/2012 | Administración LocalMunicipal
Boiro
Baixa caducidade padrón habitantes

Mediante Resolución da Alcaldía de data 28 de setembro de 2012, acordouse a declaración de caducidade e a baixa no padrón de habitantes de dona Oskia Castañeyra Redaño con documento de identidade núm. CP680055, unha vez transcorrido o período de dous anos sen que solicitase a renovación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985 do 2 de abril, reguladora das bases do réxime local Resultando fallido o intento de notificación persoal publícase este anuncio para dar por notificada a resolución ó/a interesado/a. Boiro, 19 de novembro de 2012 O alcalde, Asdo. Juan José Dieste Ortigueira.
29/11/2012 | Administración LocalMunicipal
A Capela
Expediente de modificación de créditos 5/2012

Unha vez aprobado inicialmente polo Pleno desta Corporación o expediente de modificación de créditos número 5/2012, dentro do vixente orzamento municial, por un importe de setenta e sete mil trescentos oitenta e dous euros e cincuenta e sete céntimos de euro (77.382,57€), en cumprimento do disposto no artigo 177 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, expónse ao público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste Concello. A Capela, 27 de novembro de 2012 O alcalde, Manuel Meizoso López
29/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 270/2008

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: Anexo I L. M. T. A., C. T. I., R. B. T. A. Villasenín II. Situación: Concello de Ordes. Características Técnicas: Cambio de ubicación do punto de entronque da liña de media tensión aérea a 20 kV proxectada, pasando a realizarse en apoio existente 11-35 da L. M. T. SME-809, con entronque na derivada ao C. T. Vilasenin (expediente 27.406), pasando a ter unha lonxitude de 341 m, con condutor LA-56154,6 mm 2, e instalándose o apoio n° 1 que inicialmente se intercalaba baixo a liña existente dentro da mesma parcela n° 1, manténdose a mesmas afeccións no resto das parcelas do proxecto. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 6 de novembro de 2012. Susana Vázquez Romero Xefa territorial da Coruña
19/11/2012 | Administración LocalMunicipal
Outes
Nomeamento de funcionario a Andrés Busto Allo

O Concello de Outes publica, en cumprimento do artigo 62.1 da Lei 7/2007, do 12 de abril, do estatuto básico do empregado público, o acordo da Xunta de Goberno Local deste Concello do 5 de novembro de 2012, que nomeou a D. Miguel Yeray Pratdesaba Bornachea funcionario da subescala de xestión da escala de administración xeral, grupo A, subgrupo A2, consonte a proposta do tribunal xulgador do concurso-oposición convocado ao abeiro da oferta de emprego público de 2011. Outes, 7 de novembro de 2012. O ALCALDE, Carlos E. López Crespo